<classify> Pluijm raia Uholanzi mwenye makazi yake Ghana alisema kitendo cha Azam kuongoza ligi kinampa wakati mgumu na hivyo kuamua kuweka mikakati yake vizuri na kuandaa programu maalumu zitakazomsaidia kuiengua timu hiyo kileleni na kutetea ubingwa wao wa Ligi Kuu ya Tanzania Bara.Akizungumza na gazeti hili Pluijm, alisema siku zote amekuwa kocha mwenye kuwaza mafanikio hivyo kitendo cha timu yake kuondolewa kwenye uongozi wa ligi kimempa wasiwasi hasa ukizingatia ushindani wao na Azam ambayo tangu kuanza kwa msimu huu wamekuwa wakichuana kwa karibu.  <topic>: MICHEZO 